Kampsbaai-moord: Verhoor uitgestel ná wending | Maroela Media
Diego Novella. Foto: Cindy Waxa/ANA
Die verhoor van Diego Novella, die man wat beskuldig word van die moord op sy Amerikaanse vriendin, Gabriela Kabrins Alban, in Julie 2015, is Dinsdag in die Wes-Kaapse hooggeregshof uitgestel.
Die saak is uitgestel aangesien 'n private psigiater Novella eers Woensdag sal kan evalueer. Die verdediging sou Maandag sy slotbetoë lewer, maar die saak het egter 'n wending geneem nadat Novella opgestaan en gesê het hy was oneerlik toe hy getuig het.
William Booth, vir Novella, het Dinsdag aan die hof gesê sy kliënt se geestestoestand het nie sedert Maandag verbeter nie ondanks die feit dat die dosis van sy medikasie verhoog is.
"Ek is nie seker oor wat hy gister bedoel het nie en dit moet uitgesorteer word. Uit 'n regsaspek sal ek dit moontlik in berekening moet neem. Dit hang alles af van wat ná 'n volledige en behoorlike bespreking uitkom."
Novella sal ook Donderdag deur 'n dokter besoek word by die Pollsmoor-gevangenis. Die hof het Maandag gehoor dat Novella 'n paniekaanval gehad het en 'n "selfmoordrisiko" is. Daar is dus besluit om hom te skuif van 'n enkelsel na 'n sel saam met 11 ander gevangenes. Regter Vincent Saldanha het die saak tot 18 Junie uitgestel.
eks lid van n plaaslike buurtwag. as ons vir mense wat daardie tipe dwelms gebruik vra om dit te los want dis onwettig, dan word ons uitgeskel omdat ons rassisties is en dat daardie dwelms net gewone "African herbs" is.
Ek wil graag uitvind hoe werk hierdie geval rakende die Suid Afrikaanse belasting betaler se oogpunt.
Hier is 'n ou van Guatamala ( neem aan hy is nie 'n Suid Afrikaanse burger nie ) met sy meisie van Amerika ( neem weer aar nie 'n Suid Afrikaanse burger nie).
Die een vermoor die ander een – neem so aan – in SA. Waarom word die saak in SA met SA geld en tyd aangehoor?